Frank Stack

Frank Stack  ye un dibuxante de cómic underground d'Estaos Xuníos. Trabayando sol nomatu de Foolbert Sturgeon pa evitar la persecución poles sos historietes, Stack asoleyó el que ye consideráu por munchos como'l primer cómic underground, The Adventures of Jesus, en 1962.

Tamién ye profesor d'arte na Universidá de Missouri, y enseñó nel Appalachian State y Virginia Tech. Arriendes d'asoleyar dellos artículos en The Comics Journal, fizo los cómics Zero Zero, Blab!, Snarf y Rip Off Comix.

Frank Stack n'Asturies

Frank Stack visitó Asturies en dos ocasiones invitáu pol Salón Internacional del Cómic del Principáu d'Asturies que se celebra en Xixón, participando en coloquios col públicu. Na primer ocasión, nel añu 2001, fizo un recorríu pola historia del cómic clásicu americanu. Na edición del añu 2006 participó tamién nuna mesa redonda con otros dos autories d'Estaos Xuníos, Gillbert Shelton y Peter Bagge, na que debatieron sobre'l cómic underground.

Llibros 
The Adventures of Jesus (1962)
The New Adventures of Jesus (1969)
Jesus Meets the Armed Services (1970)
Jesus Comics #3 featuring Jesus Joins the Academic Community (1972)
Feelgood Funnies (1972)
Dorman's Doggie (1990)
Naked Glory - the Erotic Art of Frank Stack
Our Cancer Year escritu por Harvey Pekar (1994)
The New Adventures of Jesus - The Second Coming (2007) Recopilación y comentarios

 Referencies 

 Enllaces esternos 

Categoría:Persones d'Estaos Xuníos
Stack
Categoría:Wikipedia:Mantenimientu:Persones ensin plantía NF

Categoría:Persones de Houston